Søndag aften gik Frederikshavn White Hawks på isen i udebanekampen mod Hvidovre. Det resulterede i et nederlag til Frederikshavnerne, det skriver Kanal Frederikshavn.

Det var op ad bakke for White Hawks, da de gæstede  Hvidovre søndag. Allerede i første periode bragte Hvidovre sig foran 4-0. I anden periode reducerede White Hawks' Mike Grey og Morten Lie til stillingen 2-4, men håbet om et comeback blev ødelagt, da Hvidovre i tredje periode, skød pukken i mål to gange, og vandt kampen 6-2. - I aften mærkede vi, hvordan årets liga er. Det gælder om at være klar fra start i alle kampe, for ellers taber du. Det spiller ingen rolle, hvem modstanderen er, siger kaptajn Mike Grey, til Kanal Frederikshavn.